Diari Oficial de la Generalitat Valenciana


Sumari del DOGV 3752, del 18-05-2000 (2000/3648)

Informació pública del projecte de reparcel·lació forçosa que correspon al programa per al desenvolupament de l'actuació integrada de la unitat d'execució única de l'UZI-15, Bassa de Perico, del Pla General de Petrer.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3648


Organisme emissor
:   Ajuntament de Petrer

Tipus de document
:   Anunci

Informació pública del projecte de reparcel·lació forçosa que correspon al programa per al desenvolupament de l'actuació integrada de la unitat d'execució única de l'UZI-15, Bassa de Perico, del Pla General de Petrer. [2000/Q3648]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i de l'article 203 del Text Refós de la Llei del Sòl de 1992, per remissió de l'article 66.1.d de la Llei Reguladora de l'Activitat Urbanística esmentada, l'alcalde president, mitjançant el Decret de data 17 d'abril de 2000, ha dictat la següent resolució en l'expedient relatiu al projecte de reparcel·lació del programa per al desenvolupament de l'actuació integrada de la unitat d'execució de l'UZI-15, Bassa de Perico, del Pla General de Petrer, i l'ocupació directa dels terrenys necessaris per a desenvolupar les infraestructures d'urbanització:
  
Primer
  
Admetre a tràmit el projecte de reparcel·lació forçosa, incloses les quotes d'urbanització i l'annex d'obres, que corresponen al programa per al desenvolupament de l'actuació integrada de la unitat d'execució única de l'UZI-15, Bassa de Perico, del Pla General de Petrer, presentat per la mercantil Promociones Las Chimeneas, SL, urbanitzador adjudicatari del programa.
  
Segon
  
Sotmetre a informació pública el projecte de reparcel·lació forçosa esmentat i els documents annexos, mitjançant un avís a tots els propietaris i titulars de drets cadastrals i registrals afectats pel document, i la publicació d'un edicte en un diari de informació general editat a la Comunitat Valenciana i en el Diari Oficial de la Generalitat Valenciana, per a advertir de la possibilitat de formular al·legacions dins del termini de 20 dies hàbils, comptadors des de l'endemà de la publicació en aquest diari oficial.
  
Els propietaris que han sol·licitat exercir el dret reconegut en l'article 71.3 de la Llei Reguladora de l'Activitat Urbanística d'instar el pagament en metàl·lic de la retribució de l'urbanitzador, però que no han constituït la garantia legal exigible, han de fer-ne efectiva la constitució durant el termini comú de 20 dies. En el supòsit que no s'aporte en el termini concedit, s'aplicarà la modalitat de pagament en terrenys prevista en el programa aprovat.
  
Tercer
  
Sol·licitar, d'acord amb l'article 69 de la Llei Reguladora de l'Activitat Urbanística, i l'article 5 del RHU que el registrador de la propietat practique la nota al marge de cada finca afectada pel projecte de reparcel·lació de la unitat d'execució número 2 de l'UZI-1, i expressar la iniciació del procediment, i que expedisca, fent-ho constar a la nota, un certificat de domini i càrregues.
  
Quart
  
Procedir a l'obtenció dels terrenys afectes pel planejament a dotacions públiques (viari i zona verda) sotmesos a reparcel·lació i necessaris per a desenvolupar les infraestructures d'urbanització, mitjançant l'ocupació directa, i reconéixer als seus titulars l'aprofitament subjectiu corresponent, que es materialitzarà, si és el cas, en el projecte de reparcel·lació en tràmit. L'expedient se sotmet a informació pública simultàniament a la reparcel·lació, a efectes d'al·legacions.
  
Mitjançant aquest anunci i d'acord amb el que disposa l'article 59 de la Llei 30/1992, de 26 de novembre, se citen els propietaris afectats que puguen resultar desconeguts, dels qui s'ignore el lloc de la notificació o bé intentada la notificació no s'haguera pogut practicar.
  
El que es fa públic perquè se'n prenga coneixement, i es fa públic que d'acord amb l'article 107 de la Llei 30/1992, de 26 de novembre, el present acte és de mer tràmit i que no s'hi pot interposar recurs, sense perjudici de mostrar-ne l'oposició per a considerar-la en la resolució que pose fi al procediment.
  
ANNEX
  
Segons les dades que consten en el projecte de reparcel·lació sotmés a informació pública, la llista de titulars i terrenys afectats per l'ocupació directa i l'aprofitament sotmés corresponent són els següents: